यूरिया से भरी ट्रैक्टर-ट्रॉली का पहिया धंसा
धूलकोटपर सोमवार शाम यूरिया से भरी ट्रैक्टर ट्रॉली का पिछला पहिया सड़क पर धंस गया। इससे यूरिया से भरी ट्रैक्टर-ट्रॉली काफी झुक गई। शुक्र है कि बोरियों से भरी ट्रॉली पलटी नहीं, इससे वहीं खड़े दो बाइक सवार ट्रॉली के नीचे दबने से बच गए। घटना के बाद कुछ देर के लिए इलाके में जाम की स्थिति बनी।
इलाके के लोगों का कहना है कि सीवरेज कार्य के बाद सड़क का निर्माण सही ठंग से नहीं कराया गया है। सड़क पोली होने के कारण ट्रॉली का पहिया सड़क पर धंसा है। जानकारी के अनुसार, शाम 6:15 यूरिया की बोरियों से भरी एक ट्रैक्टर-ट्रॉली जा रही थी कि अचानक ट्रॉली का पिछला पहिया जमीन में धंस गया। प्रत्यक्षदर्शी देवेंद्र कश्यप ने बताया कि ट्रॉली का पहिया धंसने से ट्रॉली एक तरफ से पूरी झुक गई। इस दौरान जब घटना हुई तो वहीं दो बाइक सवार खड़े थे। अगर ट्रॉली पलट जाती तो बड़ा हादसा हो जाता। आसपास के लोगों ने बताया कि सीवरेज कार्य के बाद सड़क निर्माण में लापरवाही बरती गई है। सड़क का सही से भराव नहीं होने के कारण पोली है। इससे आए दिन वाहनों के धंसने की घटनाएं होती रहती हैं। लोगों ने सड़क पर ठीक से भरवाने की मांग की है।
धौलपुर. धूलकोट में सड़क पर धंसी ट्रैक्टर-ट्रॅाली।
hin_Deva hin_Deva hin_Deva bho_Deva